b'\n_START_ARTICLE_\nCecilija\n_START_SECTION_\nIzvor imena\n_START_PARAGRAPH_\nIme Cecilija izhaja iz latinskega imena Caecilia, ki izhaja iz latinskega rodovnega imena Caecilius. To se prek manj\xc5\xa1alnice ceacilius povezuje z latinskim pridevnikom ceasus v pomenu besede\xc2\xa0\xc2\xbbslep\xc2\xab. V skladu s to razlago nekateri pojasnjujejo ime Cecilija kot\xc2\xa0\xc2\xbbslepa, to je za la\xc5\xbeen sijaj in brezciljno vsakdanjost\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 2.082 oseb z imenom Cecilija. Ime Cecilija je bilo po pogostosti uporabe na ta dan na 121. mestu.\n_START_SECTION_\nOsebni praznik\n_START_PARAGRAPH_\nCecilija je ime rimske device, svetnice in mu\xc4\x8denice iz 3. stoletja, god praznuje 22. novembra, ki velja za zavetnico glasbe, glasbenikov pesnikov, pevcev, orglarjev in izdelovalcev glasbenih in\xc5\xa1trumentov. V Sloveniji sta dve cerkvi sv. Cecilije.'